burgasdotpro/wikipedia huggingface dataset:
Kontinentálna armáda

Kontinentálna armáda () bolo pozemné vojsko trinástich kolónií v Severnej Amerike (od deklarácie nezávislosti 4. júla 1776 Spojených štátov) bojujúcich proti Spojenému kráľovstvu v americkej vojne za nezávislosť.
Bola založená 14. júna 1775 rozhodnutím Kontinentálneho kongresu z desiatich rôt (šesť z Pensylvánie, dve z Marylandu a dve z Virgínie). 15. júna 1775 bol za jej vrchného veliteľa Kontinentálnym kongresom jednohlasne zvolený George Washington, ktorý nasledujúci deň prijal rozhodnutie kongresu a 3. júla 1775 v Bostone prebral velenie nad armádou. Kontinentálna armáda, ktorá dokázala viesť koordinovanejšie operácie než milície jednotlivých kolónií, sa tak stala hlavnou ozbrojenou silou formujúcich sa Spojených štátov. Podľa potreby jej poskytovali podporu oddiely milícií z území, na ktorých viedla boje.
Veľkosť armády sa zmenšila začiatkom roka 1783 a po uzavretí Versaillského mieru 3. septembra 1783 bola postupne rozpustená. Po 25. novembri 1783 ostalo v službe len 1000 vojakov a po 2. júni 1784 len 80 vojakov a niekoľko dôstojníkov, ktorí strážili pevnosti Fort Clinton (dnes sídlo Vojenskej akadémie Spojených štátov, West Point) a Fort Pitt. Tí sa následne stali súčasťou Armády Spojených štátov () založenej 3. júna 1784.
Veľkosť.
Počet príslušníkov Kontinentálnej armády v rokoch 1775 až 1783 podľa "Encyclopedia of Continental Army Units" (1972), ktorá prevzala údaje zo správy ministra vojny generálmajora Henryho Knoxa pre Kongres Spojených štátov. Samotný H. Knox priznal, že údaje nie sú presné, avšak doposiaľ ide o najspoľahlivejší odhad.
Cesta III. triedy 1056 (Slovensko)

Cesta III. triedy číslo 1056 ("III/1056", staré číslo "III/063005" alebo skrátene "III/0635") je cesta III. triedy na Slovensku spájajúca obce Kalinkovo a Hamuliakovo s cestou I/63 a obcou Dunajská Lužná a mestom Šamorín. Pre Kalinkovo a Hamuliakovo tak poskytuje dôležité spojenie s Bratislavou a súčasne slúži v prípade potreby ako obchádzková trasa cesty I/63 medzi Dunajskou Lužnou a Šamorínom.
Cestu na území Bratislavského samosprávneho kraja spravujú Regionálne cesty Bratislava a na území Trnavského samosprávneho kraja Správa a údržba ciest Trnavského samosprávneho kraja, oblasť Dunajská Streda.
Priebeh.
Cesta III/1056 začína v Dunajskej Lužnej Jánošikovskou ulicou na stykovej križovatke s cestou I/63 (pri predajni Motor-Car v kilometrovníkovom staničení 15,6 km a v kumulatívnom staničení 12,014 km). Pri cintoríne sa križuje s cestou III/1057 (Orechová ulica). Touto ulicou prebieha na celom území Dunajskej Lužnej smerom na juh až do Kalinkova. Z Kalinkova smeruje stále na juh do Hamuliakova, ktorým prebieha ako Hlavná ulica. V Hamuliakove sa stáča na východ smerom do Šamorína, pričom pred Šamorínom prechádza z okresu Senec do okresu Dunajská Streda a tým aj z Bratislavského samosprávneho kraja do Trnavského samosprávneho kraja. V Šamoríne prebieha ako Gútorská cesta a Parková ulica, pričom pri autobusovej stanici sa napája späť na cestu I/63 a tým cesta III/1056 končí.
Maizières-lès-Metz

Maizières-lès-Metz môže byť:
Arabské majstrovstvá v basketbale mužov 2007

Arabské majstrovstvá v basketbale mužov 2007 boli v poradí 16. Arabské majstrovstvá v basketbale mužov. Konali sa v Alexandrii, v Egypte v dňoch od 27. októbra7. novembra 2007, za účasti 11 tímov. Egypt bolo organizátorom arabského šampionátu šiestykrát, predtým hostil podujatie v rokoch 1978, 1987, 1991, 1994 a 2002. Titul získalo , ktoré vo finálovom zápase zvíťazilo nad domácim a dosiahlo tak svoje najlepšie umiestnenie.
Marange-Silvange

Marange-Silvange môže byť:
Montigny-lès-Metz

Montigny-lès-Metz môže byť:
Promócia

Promócia je slávnostný akademický akt, pri ktorom sa kandidátovi udeľuje vedecká hodnosť, titul či diplom. 
Možnosti.
Ide o významnú a slávnostnú udalosť v živote každého jednotlivca. Je spojená s odovzdávaním získaného akademického titulu už prvého stupňa, a to Bc. – bakalár, pričom môže ísť o inžiniersky smer, s pokračovaním na druhom stupni štúdia dosiahnutím titulu Ing., alebo o magisterský smer, s dosiahnutím titulu Mgr. Udeleniu titulu Bc., Mgr., alebo Ing., predchádza úspešné vykonanie štátnej skúšky a obhajoby záverečnej práce k príslušnému stupňu a titulu. 
Promótor.
Promótor je osoba, ktorá zodpovedá za vykonanie priebeh celých promócií. Je to určená alebo zvolená osoba príslušnou vysokou školou. 
Charakter a miesto konania.
Udalosť má verejný charakter. To znamená, že je prístupná širokej verejnosti. Tou sa hlavne myslia príbuzní a blízki promovaného absolventa, avšak nie je vylúčená ani prítomnosť verejnosti, ktorá nie je v žiadnom vzťahu s účastníkmi promócie. Odovzdávanie získaných vysokoškolských titulov prebieha vo vhodných spoločenských priestoroch. Obvykle v aule, to však nemusí byť pravidlom. Priestory auly môžu byť nahradené aj priestormi inej vysokej školy, inštitúcie alebo môžu byť nahradené s priestormi divadla, kina, katedrály a iných vhodných priestorov (zvyčajne napr. vzhľadom na počet poslucháčov, alebo predpokladaný počet zúčastnených a pod.).
Oblečenie.
Na promócie je výber oblečenia slávnostný a formálny zároveň. Štandardom pri výbere oblečenia mužov je oblek, pri ženách blúzka alebo spoločenské šaty. Na takéto spoločenské akcie je vhodné použiť spoločenské topánky, najlepšie lodičky, pričom sa odporúča model s uzatvorenou špičkou aj pätou. Farba topánok by mala ladiť s farbou šiat. Pánske spoločenské topánky by mali ladiť s oblekom.
Basketbal na Hrách Juhovýchodnej Ázie 2015

Basketbal na Hrách Juhovýchodnej Ázie 2015 bol basketbalový turnaj v rámci multišportového podujatia Hier Juhovýchodnej Ázie 2015. Konal sa v Singapure v dňoch od 9.15. júna 2015, za účasti 9 mužských a 6 ženských tímov. Basketbalový turnaj sa na hrách organizuje od roku 1977 a toto bolo jeho 18. vydanie. Všetky zápasy sa odohrali v aréne OCBC Arena (Hala 1) s kapacitou 3 000 divákov, ktorá je súčasťou športového komplexu Singapore Sports Hub. V mužskej kategórii obhájili titul , ktoré vo finálovom zápase zvíťazili nad . U žien rovnako titul obhájila .
Účastníci.
 Číslo udáva umiestnenie v medzinárodnom rebríčku FIBA k septembru 2014.
 Číslo udáva umiestnenie v medzinárodnom rebríčku FIBA k októbru 2014.
Výsledky.
Ženy.
Play-off sa nehralo.
Eufory

Eufory je päťčlenná heavy/power metalová kapela z Martina.
História.
Kapela Eufory vznikla v roku 2009 na podnet bubeníčky Miriamy Hodoňovej. Post gitaristu obsadil jej brat, Štefan Števo Hodoň. Pôvodným zámerom bolo hrať prevzaté skladby od kapely Def Leppard, to sa však zmenilo po príchode Ľuboša Senka (ex-Prípad Ewi Burdovej, Draft) na miesto speváka. Na prelome rokov 2009 – 2010 bol do kapely prijatý druhý gitarista Ján Adámik, po ňom nasledoval basgitarista Adrián Benca.
V roku 2014 sa v kapele udiala zatiaľ posledná personálna zmena, kde Jána Adámika na poste gitaristu vystriedal Peter Drábik.
Od tohto roka kapela začala aktívnejšie koncertovať, jedným z mnohých úspechov bolo víťazstvo v košickej súťaži kapiel "Rock Off 2". Po albume "Flying Island Eufory" kapela 29. mája 2018 vydala svoj druhý album "Higher and Higher".
V roku 2020 nastáva zmena na poste basgitaristu. Adriána Bencu strieda Filip Andel (ex-Fictive Marry, ex-Within Silence).
Muškátový kvet

Muškátový kvet je korenina, ktoré sa získava z tropickej dreviny muškátovníka voňavého (lat. "Myristica fragrans"). Plodom tohoto stromu je bobuľa, v ktorej dozrieva semeno, muškátový orech uzavretý v miešku.
Zber a sušenie.
Keď plod muškátovníka voňavého, pripomínajúci svojim vzhľadom marhuľu, alebo broskyňu praskne pozdĺž brázdy na svojom povrchu a dozreje a odokryje pohľad na semeno plodu v šarlátovo-červenom miešku, začína sa zber ovocia. Plod sa opatrne rozlomí, miešok sa ručne opatrne oddelí od semena a stlačí aby bol plochý. Suší sa v polotieni asi 10 – 14 dní, alebo v špeciálnych sušiarňach. Pri sušení sa stráca pôvodná červená farba a mení sa na bledšiu, žltkasto-hnedú. Korenie sa stáva krehkým a ľahko sa drví.
Chuť a použitie.
Chuť korenia je podobná ako chuť muškátového oriešku, ale jemnejšia. Používa sa na dochucovanie pečiva, mäsa, rýb a zeleniny a pri konzervovaní a nakladaní.
Madness (skladba)

„Madness“ je skladba anglickej rockovej skupiny Muse. Je druhou nahrávkou na ich šiestom štúdiovom albume "The 2nd Law". Skladba je, hneď po svojej premiére na rozhlasových staniciach BBC Radio 1 (UK) a NRJ (Fr.), od dňa 20. augusta 2012 k dispozícii k stiahnutiu na stránkach skupiny ako druhý oficiálny singel albumu. Deväť týždňov po zverejnení bol singel neprestajne na vrchole rebríčka Billboard's Alternative Songs. Hudobné video k singlu „Madness“ malo premiéru 5. septembra 2012. V roku 2013 získala pieseň „Madness“ nomináciu na cenu Grammy za najlepšiu rockovú pieseň.
Skladba bola použitá vo viacerých programoch a seriáloch ako napríklad aj "", či "Myšlienky vraha".
Ragby na Hrách Juhovýchodnej Ázie 2015

Ragby na Hrách Juhovýchodnej Ázie 2015 bol turnaj v sedmičkovom ragby v rámci multišportového podujatia Hier Juhovýchodnej Ázie 2015. Konal sa v Singapure v dňoch od 6.7. júna 2015, za účasti 6 mužských a 5 ženských tímov. Ragbyový turnaj sa na hrách organizuje od roku 1969 a toto bolo jeho 6. vydanie, z toho druhé v sedmičkovej verzii ragby. Všetky zápasy sa odohrali na štadióne Choa Chu Kang Stadium s kapacitou 4 000 divákov. Víťazom v mužskej kategórii sa stali , v ženskom turnaji obhájilo prvenstvo .
Follow Me (skladba)

„Follow Me“ je skladba anglickej rockovej skupiny Muse. Jej autorom je gitarista, spevák a hráč na klávesové nástroje Matthew Bellamy. Je šiestou nahrávkou na ich šiestom štúdiovom albume "The 2nd Law". Dňa 7. decembra 2012 túto skladbu vydali ako tretí oficiálny singel albumu, ktorý bol k dispozícií na stránkach kapely pre komerčné digitálne stiahnutie. Textové video k singlu kapela vydala o mesiac skôr, 1. novembra 2012. Oficiálne hudobné video skladby „Follow Me“ vyšlo 11. decembra 2012. Podobne ako to bolo u nahrávky „Resistance“ išlo o koncertnú snímku z vystúpení v na pódiách počas The 2nd Law World Tour: O2 (UK) a Atlas (Poľsko).
Softbal na Hrách Juhovýchodnej Ázie 2015

Softbal na Hrách Juhovýchodnej Ázie 2015 bol softbalový turnaj v rámci multišportového podujatia Hier Juhovýchodnej Ázie 2015. Konal sa v Singapure v dňoch od 6.10. júna 2015, za účasti 5 mužských a 5 ženských tímov. Softbalový turnaj sa na hrách organizuje od roku 1981 a toto bolo jeho 8. vydanie. Všetky zápasy sa odohrali na štadióne Kallang Softball Field. V oboch kategóriách zvíťazili favorizované družstvá Filipín, ktoré vo finálových zápasoch vyhrali nad , resp. .
Supremacy (skladba)

„Supremacy“ je skladba anglickej rockovej skupiny Muse. Je úvodnou nahrávkou ich šiesteho štúdiového albumu "The 2nd Law". Skladbu skomponoval gitarista, spevák a hráč na klávesové nástroje, Matthew Bellamy. Dňa 20. februára 2013 bola nahrávka piesne „Supremacy“ vydaná ako oficiálny štvrtý singel albumu "The 2nd Law". K dispozícii bola pre digitálny download zo stránok kapely Muse a na iTunes.
Ako nasledujúci oficiálny singel bola nahrávka „Supremacy“ oznámená hneď po vydaní singlu „Follow Me“. Termín na vydanie bol určený pôvodne na 25. február 2013. Nevyšiel v zhodnej verzii aká je nahratá na albume, ale v koncertnej verzii s veľkým orchestrom, ktorá vznikla 20. februára 2013 pri odovzdávaní BRIT Awards. V tejto verzii bola ešte v ten večer k dispozícii na iTunes.
Hudobné video k nahrávke bolo cez webstránky NME publikované 2. februára 2013. Účinkujú v ňom black metalovo nalíčení mladí ľudia s démonickým výzorom, ktorí počas vystúpenia kapely Muse, na morskom pobreží predvádzajú extrémne športy.
Judy Davisová

Judy Davisová (* 23. apríl 1955, Perth, Austrália) je austrálska filmová a televízna herečka. Medzi jej významné filmové snímky patria napríklad "Manželia a manželky", "Cesta do Indie", z televíznych seriálov potom "Ja a moje prízraky".
Počas svojej hereckej kariéry od konca 70. rokov získala rad filmových ocenení, ocenenie filmových kritikov i rad nominácií. Medzi najvýznamnejšie z nich patria Emmy Award, Zlatý glóbus, cena BAFTA, ocenenie moskovských, londýnskych, newyorských či bostonských filmových kritikov. Zo získaných nominácií išlo napríklad o Oscara, "Satellite Award", "Screen Actors Guild Awards", a i.
Vodné pólo na Hrách Juhovýchodnej Ázie 2015

Vodné pólo na Hrách Juhovýchodnej Ázie 2015 bol vodnopólový turnaj v rámci multišportového podujatia Hier Juhovýchodnej Ázie 2015. Konal sa v Singapure v dňoch od 10.16. júna 2015, za účasti 5 mužských a 5 ženských tímov. Vodnopólový turnaj sa na hrách organizuje od roku 1965 a toto bolo jeho 26. vydanie (turnaj žien sa uskutočnil iba druhýkrát), pričom zakaždým zvíťazilo družstvo . Všetky zápasy sa hrali v OCBC Aquatics Centre s kapacitou 3 000 divákov, ktorý je súčasťou športového komplexu Singapore Sports Hub. V mužskej kategórii 26-ty titul v rade získal domáci , ktorý aj naďalej zostal jediným víťazom vodnopólového turnaja na Hrách Juhovýchodnej Ázie. V ženskej kategórii sa víťazom stalo pred favorizovaným domácim družstvom .
Výsledky.
Muži.
Play-off sa nehralo.
Ženy.
Play-off sa nehralo.
Leslie Caronová

Leslie Caronová (* 1. júl 1931, Boulogne-Billancourt, Francúzsko) je francúzska herečka a tanečnica.
Svoju filmovú dráhu začala v roku 1951 v dnes už legendárnom muzikálovom snímku "Američan v Paríži", kde bol jej partnerom Gene Kelly. V roku 1958 si zahrala vo filmovom prepise divadelnej komédie "Gigi" (v ktorej v roku 1951 pri jej premiére debutovala Audrey Hepburnová).
Klasickú dramatickú úlohu stvárnila v roku 1980 vo filme "Kontakt" režiséra Krzysztofa Zanussiho, účinkovala aj vo filme "Čokoláda" z roku 2000.
Carey Mulliganová

Carey Mulligan (* 28. máj 1985, Londýn, Spojené kráľovstvo) je anglická herečka. Je známa z filmov ako "Pýcha a predsudok" (2005), "Škola života" (2010), "Drive" (2011), "Veľký Gatsby" (2013), "Wildlife" (2018), "Nádejná mladá žena" (2020) a "Maestro" (2023). V roku 2012 bola vymenovaná za veľvyslankyňu organizácie Alzheimer's Society. 
Detstvo a mladosť.
Mulliganová sa narodila ako Carey Hannah Mulligan. Jej otec je manažér hotela a má írskych predkov a matka je vysokoškolská lektorka, waleského pôvodu. Má jedného brata. Od troch rokov žila v Nemecku, v meste Düsseldorf kde navštevovala s bratom miestnu školu. Keď mala osem rokov, rodina sa presťahovala späť do Anglicka, kde navštevovala Woldingham School. Záujem o herectvo prejavovala už od šiestich rokov. 
Kariéra.
Svoju filmovú kariéru začala v roku 2005 vo filme "Pýcha a predsudok". V roku 2008 debutovala na Broadwayi, v inscenácii "The Seagull". Za svoj herecký výkon získala nomináciu na Drama Desk. V roku 2009 uspela na konkurze na hlavnú postavu vo filme "Škola života". Filmoví kritici pozitívne hodnotili jej herecký výkon, získala tiež množstvo nominácii, napríklad na Academy Awards, Zlatý glóbus, či Screen Actors Guild a získala ocenenie BAFTA. V rovnakom roku ju režisér Oliver Stone, obsadil do filmu "Walk Street: Peniaze nikdy nespia". Účinkovala v divadle Atlantic Theatre Company, v adaptácii Ingmara Bergmana, filmu "Ako v zrkadle". Mulliganová v inscenácii stvárnila hlavnú postavu, za ktorú získala pozitívne hodnotenie divadelných kritikov. 
Po boku Michaela Fassbendera, si zahrala vo filme "Hanba", z roku 2011. V roku 2013 stvárnila postavu Daisy Buchanan, vo filme "Veľký Gatsby". V roku 2015 stvárnila hlavnú postavu vo filme "Sufražetka". O dva roky neskôr hrala v historickej dráme "Mudbound." Film získal šesť nominácii na Academy Awards. 
V roku 2018 si zahrala v režisérskom debute Paula Danoa, "Wildlife". Vo filme stvárnila hlavnú postavu spoločne s Jakeom Gyllenhaalom. V rovnakom roku prijala hlavnú úlohu v televíznom seriály "Collateral". 
V roku 2020 stvárnila hlavnú postavu po boku Bo Burnhama a Alison Brie, vo filme "Nádejná mladá žena". Mulliganová získala niekoľko nominácii na rôzne filmové ocenenia, napríklad Academy Awards, Zlatý glóbus a niekoľko z nich aj získala, napríklad National Board of Review Award či Critics' Choice Movie Award. Podieľala sa aj na produkcii filmu. V roku 2021 mal premiéru film "Vykopávky", kde si zahrala po boku Ralpha Fiennesa. 
V roku 2022 mal premiéru film "Keď prehovorila", ktorý bol natočený na motív skutočnej udalosti a kauzy zneužívania žien Harvem Wensteinom. Mulliganová za svoj herecký výkon získala nomináciu na Zlatý glóbus. 
V roku 2023 mal premiéru životopisný film "Maestro", kde stvárnila herečku Feliciu Montealegrovú. V rovnakom roku si zahrala aj vo filme "Saltburn". 
Súkromný život.
Od roku 2012 je jej manželom hudobník Marcus Mumford. Majú spolu dve deti, dcéru Evelyn Grace (* 2015) a syna Wilfreda (* 2017). 
Mulliganová je veľvyslankyňou organizácie Alzheimer's Society a rovnako aj organizácie War Child.
Pozemný hokej na Hrách Juhovýchodnej Ázie 2015

Pozemný hokej na Hrách Juhovýchodnej Ázie 2015 bol turnaj v pozemnom hokeji v rámci multišportového podujatia Hier Juhovýchodnej Ázie 2015. Konal sa v Singapure od 6.13. júna 2015, za účasti 4 mužských a 4 ženských tímov. Hokejový turnaj sa organizuje od 6. hier v roku 1971 a toto bolo jeho 15. vydanie. Všetky zápasy sa odohrali na štadióne Sengkang Hockey Stadium. V mužskej kategórii získal titul opäť , ktorá vo finálovom zápase zvíťazila po penaltovom rozstrele nad domácim . V ženskej kategórii zvíťazila , keď vo finále vyhrala nad .
Účastníci.
 Číslo udáva umiestnenie v medzinárodnom rebríčku FIH k marcu 2015.&lt;/small&gt;
 Číslo udáva umiestnenie v medzinárodnom rebríčku FIH k marcu 2015.&lt;/small&gt;
Florbal na Hrách Juhovýchodnej Ázie 2015

Florbal na Hrách Juhovýchodnej Ázie 2015 bol florbalový turnaj v rámci multišportového podujatia Hier Juhovýchodnej Ázie 2015. Konal sa v Singapure od 11.14. júna 2015, za účasti 4 mužských a 3 ženských tímov. Florbalový turnaj sa na hrách organizuje iba od roku 2013 (vtedy ako demonštračný šport) a toto bolo jeho 2. vydanie. Všetky zápasy sa hrali v aréne ITE College East. V obidvoch kategóriách obhájili víťazstvá družstvá Singapuru, keď zvíťazili vo finálových zápasoch nad Thajskom.
Účastníci.
 Číslo udáva umiestnenie v medzinárodnom rebríčku IFF k februáru 2015.
Klenoty a odpadky

Klenoty a odpadky je výberový album skupiny Zóna A. Pozostáva zo singlov a demonahrávok nahratých prevažne v 90. rokoch.
Skladby „Súčasť stroja“, „Šikovný zlodej“, „Stupid Games“, „Odpoveď“, „Posledný mohykán“, „Kde ste boli?“ „Prečo to tak vždycky skončí?“ a „Pravda (neexistuje)“ sa objavili v iných verziách aj na albume Nie je to tak zlé, kým piesne „Na to zabudni“, „Len žiadne obavy“ a „Opica“ sú v inej podobe na albume V životnej forme. Pieseň „Pravda (neexistuje)“ tu má úplne odlišnú hudbu ako na albume Nie je to tak zlé. Ostatné skladby boli predtým nevydané mimo singlov alebo výberoviek s viacerými interpretmi.
Skladba „M. K. ml. je nevinný“ prebrala hudbu z piesne „No One Is Innocent“, ktorú nahrali Steve Jones a Paul Cook zo Sex Pistols spolu s účastníkom veľkej vlakovej lúpeže, Ronaldom Biggsom.
Zoznam skladieb.
Piesne napísali (ak nie je uvedené inak)
Volejbal na Hrách Juhovýchodnej Ázie 2015

Volejbal na Hrách Juhovýchodnej Ázie 2015 bol volejbalový turnaj v rámci multišportového podujatia Hier Juhovýchodnej Ázie 2015. Konal sa v Singapure v dňoch od 10.16. júna 2015, za účasti 8 mužských a 7 ženských tímov. Volejbalový turnaj sa organizuje od 9. hier v roku 1977, a toto bolo jeho 19. vydanie. Všetky zápasy sa hrali v aréne OCBC Arena (Hala 3), ktorá je súčasťou športového komplexu Singapore Sports Hub. Titul v mužskej kategórii obhájilo , ktoré vo finálovom zápase vyhralo nad . V ženskej kategórii získalo desiaty titul v rade, keď vo finále zvíťazilo taktiež nad .
Účastníci.
 Číslo udáva umiestnenie v medzinárodnom rebríčku FIVB k septembru 2015.&lt;/small&gt;
 Číslo udáva umiestnenie v medzinárodnom rebríčku FIVB k októbru 2015.&lt;/small&gt;
Výsledky.
Muži.
Základné skupiny.
Skupina A.
&lt;br&gt;
Skupina B.
&lt;br&gt;
Play off.
&lt;br&gt;
Ženy.
Základné skupiny.
Skupina A.
&lt;br&gt;
Skupina B.
&lt;br&gt;
Relatívna výška vrcholu

Relatívna výška vrcholu (niekedy tiež prominencia alebo význačnosť) je pojem, označujúci relatívnu výšku vrchu. Počíta sa ako prevýšenie (rozdiel výšok) medzi vrcholom a najvyšším (tzv. kľúčovým) sedlom s nejakým vyšším (tzv. materským) vrchom. Inými slovami ide o počet výškových metrov, o ktoré musíme minimálne zostúpiť, aby sme mohli začať stúpať na nejaký vyšší vrchol.
Alternatívna definícia využíva stúpajúcu hladinu morakeby hladina mora stúpla až do takej výšky, ktorá by z vrcholu daného vrchu urobila najvyšší bod samostatného ostrova, potom relatívna výška danej hory zodpovedá teoretickej nadmorskej výške vrcholu pri takto zvýšenej hladiny mora.
Pri stanovení relatívnej výšky vrcholu sa počíta s prirodzeným tvarom terénu, bez zásahov človeka. Napr. kľúčovým sedlom pre Kilimandžáro je Suezská šija, a nie hladina Suezského prieplavu. Rovnako sa nezapočítava snehová a ľadová pokrývkaani v sedle, ani na vrchole.
Využitie relatívnej výšky vrcholu.
Relatívna výška vrcholu sa využíva predovšetkým na hodnotenie významnosti jednotlivých vrcholov, resp. odlíšenie toho, čo sa považuje za samostatný vrchol (vrch) a čo už nie. Neexistuje jednotné kritérium pre všetky svetové pohoria, to sa zvyčajne volí vzhľadom k charakteru pohoria alebo oblasti.
Napríklad v USA sa za samostatný vrchol zvyčajne považujú vrchy s relatívnou výškou vrcholu nad 500 stôp (asi 152 m) a rovnakú hranicu používajú aj škótske munros. Pre alpské alebo tatranské vrchy sa väčšinou používa relatívna výška 100 metrov.
Vrchy s relatívnou výškou nad 1 500 metrov sa označujú ako ultra. Dodnes bolo vo svete identifikovaných asi 1 515 takýchto vrcholov: 637 v Ázii, 355 v Severnej Amerike, 209 v Južnej Amerike, 119 v Európe (vrátane Kaukazu), 84 v Afrike, 69 v Austrálii a Oceánii a 39 v Antarktíde.
Pre české vrchy bola v rámci projektu "Tisícovky Čiech, Moravy a Sliezska" zvolená relatívna výška vrcholu minimálne 15 metrov (a izolácia 400 m) pre tzv. hlavné vrcholy a 5 metrov (a izolácia 200 m) pre vedľajšie vrcholy. Najvýraznejšie tisícovky s relatívnou výškou minimálne 100 metrov (a izoláciou 1 km) sa označujú ako ultratisícovky.
Vrchy sveta s najväčšou relatívnou výškou.
Rebríček 15 vrchov sveta s najväčšou relatívnou výškou je úplne iný ako rebríček najvyšších hôr. Okrem prvého Everestu je v ňom len 1 osemtisícovka (Nanga Parbat), druhý najvyšší vrch sveta K2 je podľa relatívnej výšky vrcholu až na 22. mieste, kým na 4. mieste je len päťtisícové Kilimandžáro.
V tomto rebríčku sa tiež nachádza všetkých 7 vrcholov Koruny Zeme ("Seven Summits"), tj. najvyšších hôr jednotlivých kontinentov.
Zaujímavým vrchom je havajská Mauna Kea, ktorá meria len 4 205 metrov (necelá polovica nadmorskej výšky Everestu), napriek tomu je 15. v poradí. Podľa suchej relatívnej výšky je dokonca 2. (4 205 + 5 125 = 9 330 m), hneď po Evereste.
Panic Station

„Panic Station“ je skladba anglickej rockovej skupiny Muse. Jej nahrávka je treťou v poradí na ich šiestom štúdiovom albume "The 2nd Law". Jej autorom je spevák, gitarista a hráč na klávesové nástroje, Matthew Bellamy. Dňa 31. mája 2012 bola táto pieseň vydaná ako piaty oficiálny singel albumu. 
Hudobné video k singlu „Panic Station“ bolo nakrútené v januári 2013 počas japonskej časti turné The 2nd Law World Tour. Toto video, ktoré bolo snímané v Tokiu bolo zverejnené 22. apríla 2013..
Munsterská republika

Munsterská republika bol termín používaný írskymi republikánmi, ktorý odkazoval na územie v provincii Munster na začiatku írskej občianskej vojny. Táto republika nikdy o sebe netvrdila, že je štát ako taký, ale bola základom pre republikánov, ktorí mali za cieľ vytvoriť Írsku republiku, ktorá by zahŕňala celý írsky ostrov.
Po prvom týždni bojov v občianskej vojne (28. jún – 5. júl 1922) bol Dublin v rukách tých, ktorí podporovali britsko-írsku zmluvu a Írsky slobodný štát. Hlavnou baštou proti-dohodových síl sa teda stala samozvaná Munsterská republika pozostávajúca z krajov južne od línie medzi mestami Limerick a Waterford. Vrchný veliteľ republikánovLiam Lynchdúfal, že používa republiku ako prostriedok vyjednania novej zmluvy s Britmi a v ideálnom prípade ako rekonštrukciu Írskej republiky. Pre tento obranný postoj bol Lynch veľmi kritizovaný niektorými ďalšími republikánmi, ktorí cítili, že by mali konať útočne a ukončiť tak vojnu čo najrýchlejšie.
Ale proti-dohodovej strane (ktorá bola podporovaná veľkou skupinou z Írskej republikánskej armády) chýbalo delostrelectvo a obrnené vozy, ktoré si navyše musel Írsky slobodný štát požičať od Britov. Slobodný štát začal ofenzívu proti Munsterskej republike v júli 1922. Limerick a Waterford boli získané ľahko a posledné grófstvo Cork bolo získané 10. augusta 1922. Rebeli sa potom roztrúsili po vidieku a pokračovali v partizánskej vojne až do apríla 1923.
Kvalifikácia vo volejbale žien na Africké hry 2015

Kvalifikácia vo volejbale žien na Africké hry 2015 bola africká kontinentálna kvalifikácia vo volejbale žien, ktorú organizuje Africká volejbalová konfederácia (CAVB), na multišportové podujatie Afrických hier 2015. Zúčastnilo sa jej 22 afrických družstiev, ktoré súťažili o 11 miest na finálový turnaj v 7 kvalifikačných zónach. Prebiehala od 21. apríla do 8. mája 2015.
Priamy postup.
Priamo postúpilo iba družstvo hostiteľskej krajiny:
Účastníci.
Pozn: Číslo v zátvorke udáva umiestnenie v medzinárodnom rebríčku FIVB k októbru 2014.
Výsledky.
Zóna 1.
&lt;br&gt;
Zóna 2.
&lt;br&gt;
Zóna 3.
&lt;br&gt;
Zóna 4.
&lt;br&gt;
Zóna 5.
&lt;br&gt;
Zóna 6.
&lt;br&gt;
Zóna 7.
Prihlásilo sa nakoniec iba jedno družstvo, a to jediné aj postúpilo.
Jan Pečírka

Doc. PhDr. Jan Pečírka, CSc. (* 17. apríl 1926, Praha, ČSR, dnes Česko – † 18. január 1993) bol český historik a univerzitný pedagóg, zameriavajúci sa na dejiny antického Grécka.
Je autorom štúdie "The crisis of the Athenian polis in the fourth century B.C." (1975), prezentovanej na 14. medzinárodnom kongrese historických vied v San Franciscu (22.29. august 1975). Bol spoluredaktorom dvojdielnej publikácie "Antika v dokumentech" (1959, 1961) a redaktorom dvojzväzkovej vysokoškolskej učebnice "Dějiny pravěku a starověku" (1979). Vo vedeckom časopise "Listy filologické" publikoval viacero článkov a recenzií.
Filón z Korkyry

Filón ("Filón") bol trojnásobný olympijský víťaz na prelome 6. a 5. stor. pred Kr.
Staroveký autor Pausanias zaznamenal, že Filón z Korkyry bol olympijský víťaz v behu dorastencov na jedno stadion. Podľa odborníkov toto víťazstvo dosiahol na 69. olympijských hrách v roku 504 pred Kr. a tento muž bol pravdepodobne totožný s rovnomenným synom "Glauka", uvádzaným tiež Pausaniom, ktorý bol v Olympii korunovaný vencom v rokoch 500 a 496 pred Kr. za víťazstvá v boxe 
Pausanias, ktorý v druhom storočí navštívil Olympiu uvádza, že v olympijskej "Altide" videl sochu Filóna. Bola dielom sochárskeho majstra Glaukia z Aiginy a stála pri voze Gelóna, víťaza v tethrippe. Postavec Filónovej sochy zdobili verše od básnika Simónida s Keu: „"Korkyra je moja vlasť, moje meno je Filón, syn Glaukov, víťazstvo olympijské mi dvakrát vydobyla päsť.""
Pandokos

Pandokos ("Pandokos") môže byť v gréckej mytológii:
Emirates Hockey League

Emirates Hockey League "(EHL)" je národná hokejová liga v Spojených arabských emirátoch. Založená bola v roku 2009 a skladá sa zo šietich tímov: Dubai Oilers, Abu Dhabi Scorpions, Dubai Mighty Camels, Abu Dhabi Storm, Al Ain Theebs a Al Ain WhiteBears. Prvý ligový zápas sa odohral medzi Mighty Camels a Scorpions 7. októbra 2009 v Zayed Sports City v Abu Dhabi.
Kvalifikácia vo volejbale mužov na Africké hry 2015

Kvalifikácia vo volejbale mužov na Africké hry 2015 bola africká kontinentálna kvalifikácia vo volejbale mužov, ktorú organizuje Africká volejbalová konfederácia (CAVB), o postup na multišportové podujatie Afrických hier 2015. Zúčastnilo sa jej 22 afrických družstiev, ktoré súťažili o 11 miest na finálový turnaj v 7 kvalifikačných zónach. Prebiehala od 1. do 10. mája 2015.
Priamy postup.
Priamo postúpilo iba družstvo hostiteľskej krajiny:
Účastníci.
Pozn: Číslo v zátvorke udáva umiestnenie v medzinárodnom rebríčku FIVB k septembru 2014.
Výsledky.
Zóna 1.
Prihlásilo sa nakoniec iba jedno družstvo, a to jediné aj postúpilo.
Zóna 2.
&lt;br&gt;
Zóna 3.
&lt;br&gt;
Zóna 4.
&lt;br&gt;
Zóna 5.
Skupina 1.
&lt;br&gt;
Skupina 2.
&lt;br&gt;
Zóna 6.
&lt;br&gt;
Zóna 7.
Prihlásilo sa nakoniec iba jedno družstvo, a to jediné aj postúpilo.
Pandokos (Trója)

Pandokos ("Pandokos") je v gréckej mytológii trójsky bojovník bojujúci v trójskej vojne.
Meno trójskeho bojovníka Pandoka zaznie len v Homérovej Iliade, kde umiera v boji spolu s niekoľkými svojimi druhmi rukou Telamónovho syna Aianta, ktorý spolu s Menelaom zachraňuje zraneného Odysea.
Básnik Homér v jedenástom speve Iliady poeticky opisuje posledné chvíle ich života: „"Vtom ale pribehol Aias a štít mal podobný veži, a vedľa neho zastal - Trójania sa rozpŕchli na všetky strany. Odysea Achájec Menelaos potom odvádzal z davu za ruku, až sa s koňmi už priblížil vozataj kráľov. Aias sa k Trójanom prihnal a usmrtil Priamovho ľavobočka Dorykla kopijou a po ňom Pandoka prebodol, zasiahol Lysandra tiež a Pyrasa s Pylartom po nich. Ako sa rozvodnená rieka z horských vrcholov na pláň valí a Diov príval ju ženie, veľa potom vyschnutých dubov a množstvo smrekových kmeňov unáša so sebou a mnoho aj náplav do mora vrhá, takto sa vtedy rútil tou pláňou Achájec Aias stíhajúc Trójanov""
Ulsterskí dobrovoľníci

Ulsterskí dobrovoľníci (angl. "Ulster Volunteers") bola unionistická milícia založená v roku 1912, aby blokovala snahy vytvorenia vlastnej samosprávy pre Írsko, ktoré bolo vtedy súčasťou Spojeného kráľovstva. Ulsterskí dobrovoľníci vznikli v provincii Ulster v Írsku, kde unionisti a ulsterskí protestanti tvoria väčšinu obyvateľstva. Mnohí protestanti v Ulsteri sa báli katolíckej vlády v Dublinskom parlamente a začali strácať svoje silné väzby s Britániou. V roku 1913 sa milície spojili do organizácie Ulsterské dobrovoľnícke sily (UVF) a sľúbili britskej vláde, že zničia akýkoľvek pokus o zavedenie írskej vlády do Ulsteru. Neskôr, toho istého roku, založili írski nacionalisti organizáciu Írski dobrovoľníci, ktorá chcela zachovať írsku nadvládu v Ulsteri. V apríli 1914 UVF prepašovalo do Ulsteru 25 000 pušiek. Kríza medzi týmito dvoma organizáciami bola zastavená v auguste 1914 po vypuknutí prvej svetovej vojny. Mnoho členov UVF narukovalo do britskej armády v 36. (Ulsterskej) divízií a išli bojovať na západný front.
Po prvej svetovej vojne britská vláda súhlasila, že rozdelí Írsko do dvoch samosprávnych krajov: Severné Írsko (vytvorené zo štyroch ulsterských grófstiev s protestanskou väčšinou a z dvoch zvyšných grófstiev) a Južné Írsko. V roku 1920 však začala zúriť britsko-írska vojna a Írska republikánska armáda (IRA) vyhlásila Írsku republiku a začala útočiť na britské sily v Írsku. V reakcii na tieto útoky bolo UVF znovu obnovené, toto obnovenie bolo do istej miery neúspešné a UVF sa včlenilo do Ulsterskej špeciálnej polície (USC).
V roku 1966 vznikla polovojenská skupina, ktorá sama seba volala Ulsterské dobrovoľnícke sily. Tvrdila, že je priamym nástupcom staršej organizácie a používala rovnaké logo, ale nie sú medzi nimi žiadne organizačné väzby.
Volejbal na Európskych hrách 2015

Volejbal na Európskych hrách 2015 bol volejbalový turnaj v rámci multišportového podujatia Európskych hier 2015. Konal sa v Baku, v Azerbajdžane v dňoch od 13.28. júna 2015, za účasti 12 mužských a 12 ženských tímov. Zápasy sa hrali v aréne Bakı Kristal Zalı s kapacitou 25 000 divákov. V mužskej kategórii zvíťazilo , v ženskej .
V mužskej kategórii iba družstvá domáceho Azerbajdžanu a víťazného Nemecka nastúpili v najsilnejšom zložení. Ostatné družstvá prišli do Baku s B výberom, nakoľko v tom čase prebiehali súťaže vo svetovej lige, ktorú všetky ostatné družstvá uprednostnili.
Kvalifikácia.
Pozn: Číslo v zátvorke udáva umiestnenie v európskom rebríčku CEV k októbru 2014.
Pozn: Číslo v zátvorke udáva umiestnenie v európskom rebríčku CEV k októbru 2014.
Výsledky.
Muži.
Základné skupiny.
Skupina A.
&lt;br&gt;
Skupina B.
&lt;br&gt;
&lt;br&gt;
Play off.
&lt;br&gt;
Ženy.
Základné skupiny.
Skupina A.
&lt;br&gt;
Skupina B.
&lt;br&gt;
Gymnázium Jozefa Cígera Hronského

Gymnázium Jozefa Cígera Hronského je štátne gymnázium so štvorročným štúdiom, ležiace do 1. 9. 2015 na ulici Čachovský rad, v tesnom susedstve ZŠ Hany Zelinovej, od tohto dátumu je súčasťou Spojenej školy na ulici M. R. Štefánika 1. vo Vrútkach.
Dejiny.
Škola vznikla 1. septembra 1958, keď sa na osemročnej škole (bývalej meštianke) na vtedajšej Gottwaldovej (dnes Sv. Cyrila a Metoda) ulici otvoril deviaty ročník. Obidve školy v tomto období pracovali pod jedným riaditeľstvom. V júni 1961 školu opúšťajú prví maturanti („abiturienti“). V roku 1960 sa názov školy zmení z „Jedenásťročná stredná škola vo Vrútkach“ na „Stredná všeobecnovzdelávacia škola vo Vrútkach“. Vtedy pribúda aj štvrtý rok štúdia pre tunajších študentov a riaditeľom sa stáva Ján Kaňuk. 1. apríla 1963 sa začína s výstavbou nových školských budov na lúke Belejka pri Turci, vznikne prvý pavilón, telocvičňa, jedáleň. Od 6. decembra 1964 sa už vyučuje v nových priestoroch. Od 1. septembra 1970 sa názov opäť mení, tentoraz na „Gymnázium vo Vrútkach“. Od 1. septembra 1972 sa z gymnázia a základnej školy stávajú samostatné subjekty. V rokoch 1978/79 – 1990 prebieha proces polytechnizácie gymnázia (popri všeobecnovzdelávacích predmetoch sa začínajú vyučovať aj odborné predmety: základy výroby a odbornej prípravy, základy elektrotechniky, základy ekonomiky a organizácie, základy technickej chémie). Roku 1984 je otvorený nový pavilón s odbornými učebňami. Roku 1986 škola získava čestné meno „Gymnázium Klementa Gottwalda“, roku 1990 však toto meno stráca, aby vzápätí v roku 2009 mohla získať čestné meno „Gymnázium Jozefa Cígera Hronského“. Od roku 2011 prežívalo gymnázium krušné časy, jeho zriaďovateľ (Žilinský samosprávny kraj) sa usiloval o jeho zrušenie, proti čomu sa zdvihla vlna protestov zo strany študentov, pedagógov, ako aj obyvateľov mesta. V roku 2014 sa riaditeľom stáva Mgr. Jaroslav Budz. Nakoniec sa rozhodlo, že škola prejde zo zriaďovateľskej pôsobnosti VÚC pod pôsobnosť mesta Vrútky, k čomu i došlo v roku 2015, pričom dovtedajší riaditeľ sa stal zástupcom riaditeľa za gymnázium. V tomto období však škola musela zmeniť pôsobisko; bola presťahovaná a prakticky zlúčená so ZŠ na ulici M. R. Štefánika na Vrútkach, vytvoriac tak novú, Spojenú školu.
Útok v Spojenej škole vo Vrútkach.
Dňa 11. júna 2020 došlo v Spojenej škole k útoku, kedy 22-ročný Ivan Č. násilím vnikol do budovy, nožom napadol niekoľkých pracovníkov a žiakov školy, pričom usmrtil zástupcu riaditeľa za gymnázium Mgr. Jaroslava Budza. Udalosť vyvolala celospoločenský rozruch.
Slobodný obsah

Ako slobodný obsah alebo slobodné dielo sa označuje akékoľvek funkčné dielo, ktoré spĺňa definíciu slobodnej kultúrnej tvorby. Slobodné kultúrne dielo je také dielo, ktoré výrazným spôsobom legálne neupiera ľuďom právo:
Aj keď je inak definovaný, z právneho hľadiska je slobodný obsah veľmi podobný otvorenému obsahu. Analógiou k tomuto rozlíšeniu je rivalita medzi názvami otvorený softvér a slobodný softvér, ktorá opisuje skôr ideologické než právnické rozdiely.
Slobodný obsah zahŕňa všetky voľné diela a také autorské diela, ktorých licencie (povolenia nakladať s autorským dielom) podporujú vyššie spomenuté práva. Pretože autorské právo väčšiny krajín automaticky prisudzuje vlastníkom práv monopolnú kontrolu nad ich výtvormi, musí byť autorský obsah explicitne označený ako slobodný napr. odkazom na licenciu.
Aj keď sa dielo, pri ktorom vypršala doba ochrany, považuje za slobodné, po zmene zákonov sa znova môže stať neslobodným.
Krvavá nedeľa

Krvavá nedeľa môže byť:
Majstrovstvá Karibiku v basketbale 2015

Majstrovstvá Karibiku v basketbale 2015 boli v poradí 23. majstrovstvá Karibiku v basketbale mužov a žien, ktoré organizuje Karibská basketbalová konfederácia (CBC). Konali sa v meste Road Town, na ostrove Tortola, na Britských Panenských ostrovoch v dňoch od 8.21. júna 2015, za účasti 10 mužských a 8 ženských tímov. Britské Panenské ostrovy boli organizátormi karibského šampionátu tretíkrát, predtým hostili toto podujatie v rokoch 2009 a 2014. Všetky zápasy sa hrali v aréne "Multi PurposeSports Complex" s kapacitou 3 500 divákov, ktorá bola postavená v roku 2004. Tituly získali u mužov a u žien. 
Tieto majstrovstvá zároveň slúžili ako kvalifikácia karibských družstiev na Centrobasket 2016 mužov a žien. Kvalifikovali sa na ne 3 najlepšie družstvá z oboch kategórií.
Účastníci.
Pozn: Číslo v zátvorke udáva umiestnenie v medzinárodnom rebríčku FIBA k septembru 2014.
Pozn: Číslo v zátvorke udáva umiestnenie v medzinárodnom rebríčku FIBA k októbru 2014.
Gloria Stuartová

Gloria Frances Stuartová (* 4. júl 1910, Santa Monica, Kalifornia, USA – † 26. september 2010, Los Angeles) bola americká herečka.
Bola hollywoodskou hviezdou 30. a 40. rokov, preslávila sa predovšetkým v hororoch Jamesa Whalea ("The Old Dark House", "The Invisible Man"). Potom sa od herectva nadlho odvrátila, venovala sa obchodu, maľovaniu, písaniu scenárov či šľachteniu bonsajov. V 70. rokoch sa vrátila na televízne obrazovky a v 80. rokoch aj na plátna kín. Jej tretí comeback sa odohral v roku 1997, kedy stvárnila rolu Rose v trháku "Titanic", za ktorú bola nominovaná na Oscara za výkon vo vedľajšej úlohe a stala sa tak vo svojich 87 rokoch najstaršou herečkou, ktorá kedy na túto cenu bola nominovaná. Zomrela ako storočná.
Darina Mauréry

Darina Mauréry, rod. Markovičová (* 23. máj 1939, Bratislava) je slovenská operetná speváčka, bývalá sólistka spevoherného súboru Novej scény v Bratislave. Okrem iného pôsobila v tanečnej zložke umeleckého folklórneho súboru Lúčnica a príležitostne sa realizovala i vo filme. V rámci pedagogickej činnosti, spev vyučovala na umeleckej škole. 
Je vdovou, žije v Bratislave a s už zosnulým slovenským barytonistom, Pavlom Maurérym, majú spolu dcéru Zuzanu; herečku.
Majstrovstvá Európy vo vodnom slalome 2015

Majstrovstvá Európy vo vodnom slalome 2015 boli v poradí 16. Majstrovstvá Európy vo vodnom slalome, ktoré organizuje Európska kanoistická asociácia (ECA). Konali sa v Markkleebergu, v spolkovej krajine Sasko, v Nemecku od 28.31. mája 2015, za účasti 214 športovcov z 27 krajín. Nemecko organizovalo európsky šampionát tretíkrát, predtým hostilo toto podujatie v rokoch 1996 a 2012, v Augsburgu. Dejiskom šampionátu bol Kanupark Markkleeberg. V medailovej bilancii krajín obhájilo celkové prvenstvo Slovensko. 
Účastnícke krajiny.
Pozn: V zátvorke je uvedený počet športovcov.
Hladina mora

Hladina mora (presnejšie stredná hladina mora – ang. "Mean sea level", skr. "MSL") je priemerná výška povrchu mora pre všetky fázy prílivu a odlivu a sezónne výkyvy. V topografii sa používa ako referenčná úroveň pre určovanie napríklad nadmorských výšok bodov v teréne.
Hladina mora kopíruje (hoci nie úplne presne) plochu tzv. geoidu. Ten je na rozdiel od hladiny mora definovaný aj na pevnine. V lokálnom kontexte stredná hladina mora zvyčajne označuje strednú hladinu mora pre určitú oblasť vypočítanú z pozorovaní na jednom alebo viacerých bodoch v danom časovom období. Stredná hladina mora v globálnom kontexte sa nelíši od globálneho geoidu o viac ako 2 metre. Výška hladiny sa určuje ako priemer získaný dlhodobým meraním mareografom.
Kvalifikácia na Majstrovstvá Európy v hádzanej žien 2016

Kvalifikácia na Majstrovstvá Európy v hádzanej žien 2016 bola kontinentálna kvalifikácia v hádzanej žien na Majstrovstvá Európy 2016, ktorú organizuje Európska hádzanárska federácia (EHF). Zúčastnilo sa jej rekordných 32 európskych družstiev, ktoré súťažili o 15 miest na záverečný turnaj v 2 predkvalifikačných a 7 kvalifikačných skupinách. Prebiehala od 12. júna 2015 do 5. júna 2016.
Priamy postup.
Priamo postúpilo iba družstvo hostiteľskej krajiny:
Nasadenie do výkonnostných košov.
Nasadenie prebiehalo podľa rebríčku EHF, pozostávajúceho z umiestnení na šampionáte či z kvalifikácie na ME 2012, MS 2013 a ME 2014. Žrebovanie do kvalifikačných skupín sa uskutočnilo 9. apríla 2015 vo švédskom meste Kristianstad.
Epikradios z Mantineie

Epikradios ("Epikradios") bol olympijský víťaz v boxe dorastencov v roku 484 pred Kr.
Epikradios z Mantineie bol v Olympii korunovaný vencom za víťazstvo v boxe dorastencov na 74. hrách v roku 484 pred Kr. Box dorastencov sa stal olympijskou disciplínou na 41. hrách v roku 616 pred Kr. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom.
Staroveký grécky cestovateľ a spisovateľ Pausanias uvádza, že socha Epikradia stála v posvätnom okrsku olympijskej "Altidy". Autorom jeho sochy bol sochársky majster Ptolichos z Aiginy.
Ptolichos

Ptolichos ("Ptolichos") môže byť:
Dead Inside (skladba)

„Dead Inside“ je skladba anglickej rockovej skupiny Muse. Je prvou nahrávkou ich siedmeho štúdiového albumu "Drones". Dňa 23. marca 2015 skladba oficiálne vyšla ako úvodný singel albumu. Počas premiéry singlu na rozhlasovej stanici BBC Radio 1 bolo na stránkach YouTube skupiny Muse zverejnené aj textové video skladby „Dead Inside“.
Taste Media

Taste Media je hudobné vydavateľstvo, ktoré vydávalo hudobné diela kapiel ako sú Muse, Serafin, One Minute Silence a Shed Seven. 
Spoločnosť založil Safta Jaffery, bývalý A&amp;R manažér spoločností Decca a Magnet Records, a Dennis Smith, ktorý vlastnil nahrávacie štúdio Sawmills v Cornwalle.
Helium 3 (nahrávacia spoločnosť)

Helium 3 (niekedy aj Helium-3, skrátene He3, či He-3) je britská nahrávacia spoločnosť.
Ako subdivíziu Warner Music Group ju v roku 2006 založila rocková skupina Muse. Cez značku Helium 3 kapela vydala všetky svoje hudobné edície od ich singlu „Supermassive Black Hole“. Vychádzajú u vydavateľov Warner Bros. Records, A&amp;E Records a pod ostatnými regionálnymi pobočkami sveta, patriacimi ku konglomerátu "Warner Music".
Írska ľudová oslobodzovacia organizácia

Írska ľudová oslobodzovacia organizácia ( skr. IPLO) bola malá republikánska polovojenská organizácia, ktorá bola založená v roku 1986 nelojálnymi a vyhnanými členmi Írskej národnej oslobodzovacej armády (INLA). Získala si povesť násilnej a zločineckej organizácie ešte predtým, ako ju násilne rozpustila Dočasná írska republikánska armáda (PIRA) v roku 1992.
Založenie.
IPLO vznikla z rozkolu vo vnútri INLA. Po írskej hladovke v roku 1981 v ktorej traja z jej členov zomreli, sa INLA začala rozpadať. Frakcie spojené s Belfastom a Dublinom sa navzájom dostali do sporu. Keď sa člen INLA stal informátorom britskej vlády, udal svojich bývalých spolubojovníkov a mnohí z nich boli na základe jeho výpovede odsúdení.
Dalo by sa povedať, že INLA a podobné politické skupiny Írskej republikánskej socialistickej strany už existovali ako vzájomne poprepájané národné organizácie. Ako výsledok toho sa uväznení členovia INLA odtrhli od tejto organizácie a založili IPLO. Niektoré kľúčové osobnosti ktoré sa podieľali na založení IPLO boli Tom McAllister, Gerard Steenson, Jimmy Brown a Martin 'Rook' O'Prey. Jimmy Brown vytvoril menšiu politickú skupinu známu ako Republikánsky socialistický kolektív ktorý mal pôsobiť ako politické krídlo IPLO.
Počiatočným hlavným cieľom IPLO bolo násilne rozpustiť Írske republikánske socialistické hnutie od ktorého sa oddelili a ich počiatočné útoky smerovali skôr na členov tohto hnutia ako na bezpečnostné zložky v Severnom Írsku. Malo to deštruktívny dopad na to že konflikt bol videný ako bratovražnedná vojna medzi republikánmi. Tiež im spoločnosť vyčítala, že IPLO je príliš násilná.
INLA zastrelila vodcu IPLO v marci 1987 a po odvetnom zabíjaní zo strany IPLO organizácie súhlasili, že každá si pôjde vlastnou cestou.
Mushroom Records

Mushroom Records bola austrálska nezávislá nahrávacia spoločnosť, ktorá bol založená v roku 1972 v Melbourne.
Nahrávacia spoločnosť Mushroom Records publikovala a distribuovala množstvo diel úspešných nezávislých austrálskych umelcov. Expandovala aj na medzinárodnej úrovni, kým sa v roku 1988 nezlúčila so spoločnosťou Festival Records. Spoločnú značku Festival Mushroom neskôr získal vydavateľský gigant Warner Bros. Records, ktorý ju viedol medzi rokmi 2005 až 2010.
Zakladateľ Mushroom Records, Michael Gudinski, je v súčasnosti lídrom firmy Mushroom Group, ktorá je najväčšou nezávislou zábavnou spoločnosťou v Austrálii.
Stručná história.
Spoločnosť začala vydaním koncertného trojalbumu, ktorý bol v roku 1973 nakrútený na podujatí Sunbury Pop Festival. Počas počiatočných rokov existencie mali podpísané nahrávacie zmluvy s mnohými vtedy dôležitými austrálskymi umelcami ako boli Madder Lake, Ayers Rock a MacKenzie Theory. V prvých dvoch rokoch sa spoločnosť Mushroom Records pretĺkala s ťažkosťami. K prelomu došlo potom ako v roku 1975 vydali kapele Skyhooks ich debutový album "Living in the 70's", ktorý sa stal vo svojej dobe historicky najlepšie predávaným LP Austrálie. V tom čase prehovorili Gudinského aby podpísal kontrakt s novozéladskou skupinou Split Enz. V prvých rokoch mala táto kapela rozpačité odozvy, no v roku 1980 vydala album "True Colours" s hitovým singlom „I Got You“, ktorý preslávil Neila Finna (vedúcu osobnosť kapely Crowded House).
V priebehu ďalších rokov mala spoločnosť Mushroom Records zmluvy s monhými ďalšími úspešnými umelcami, medzi ktorými sú napríklad Jason Donovan, The Saints, Kylie Minogue, Muse, Peter André, Garbage, Dannii Minogue, Nelly Furtado a mnohí iní.
Majstrovstvá sveta v softbale mužov 2015

Majstrovstvá sveta v softbale mužov 2015 boli v poradí 14. Majstrovstvá sveta v softbale mužov, ktoré organizuje Svetová bejzbalová a softbalová konfederácia (WBSC). Doteraz podujatie organizovala Medzinárodná softbalová federácia (ISF). Konali sa v Saskatoone, v provincii Saskatchewan, v Kanade od 26. júna5. júla 2015, za účasti 16 tímov. Nováčikom turnaja bolo iba družstvo Guatemaly. Už po vyžrebovaní turnaja sa z neho družstvo Indonézie odhlásilo a jeho výsledky boli kontumované výsledky 0 : 7. Kanada bola organizátorom svetového šampionátu mužov tretíkrát, predtým organizovala toto podujatie v rokoch 1988 a 2009, tiež v Saskatoone. Zápasy sa odohrali na 2 štadiónoch: Bob Van Impe Stadium s kapacitou pre 3 750 divákov a Gordon Howe Field s kapacitou pre 1 780 divákov, pričom na nich padla rekordná celková návštevnosť53 890 divákov. Titul získala domáca , ktorá vo finálovom zápase zvíťazila na obhajcom titulu z .
Sawmills Studio

Sawmills Studios je jedno z prvých súkromných nahrávacích štúdií v Spojenom kráľovstve. Založil ho producent Tony Cox v roku 1974 v anglickom grófstve Cornwall blízko obce Golant na brehu rieky Fowey v budove bývalého mlyna zo 17. storočia. Štúdio je aj dnes známe hlavne preto, lebo v ňom nahrávali hudobníci ako John Martyn („Small Hours“), The Stone Roses („Fools Gold“) a The Verve (ich debutový album "A Storm in Heaven"). 
Tomuto štúdio dal jeho súčasný vlastník, Dennis Smith, nahrávaciu značku, pomenovanú na Dangerous Records, ktorá sa stala vydavateľstvom prvých dvoch EP anglickej rockovej skupiny Muse: "Muse" a "Muscle Museum EP". Neskôr Dennis Smith založil vydavateľstvo Taste Media.
Majstrovstvá sveta v hokeji na kolieskových korčuliach mužov 2015

Majstrovstvá sveta v hokeji na kolieskových korčuliach mužov 2015 boli v poradí 42. majstrovstvá sveta v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v La Roche-sur-Yon, v regióne Pays-de-la-Loire, vo Francúzsku od 20.27. jún 2015, za účasti 16 tímov. Francúzsko organizovalo svetový šampionát mužov prvýkrát, predtým však hostilo šampionát žien, v roku 2014 v meste Tourcoing. získala svoj piaty titul v histórii, keď vo finále zvíťazila nad obhacom titulu a aktuálnym päťnásobným majstrom sveta za sebou zo . Argentína získala titul po 16 rokoch.
Organizátor.
O usporiadanie MS 2015 sa uchádzali štyria kandidáti. Okrem Francúzska aj Taliansko s dejiskom v Miláne, Portugalsko v Lisabone a Nemecko vo Wuppertale. Francúzske dejisko La Roche-sur-Yon, ktoré kandidovalo na usporiadanie mužských MS už v roku 2013, bolo zvolené valným zhromaždením CIRH 28. septembra 2011 v Argentíne počas konania MS 2011. Zápasy sa odohrali v aréne Vendéspace s kapacitou 5 000 divákov, ktorá bola otvorená v roku 2012. Celkový rozpočet, vyčlenený na organizáciu MS, dosiahol hodnotu 324 000 €.
Skupiny.
Pozn: Číslo v zátvorke udáva umiestnenie v medzinárodnom ELO rebríčku k decembru 2014.